open-index/open-wikipedia-markdown huggingface dataset:
Κατασκευάζοντας συναίνεση

Το **Κατασκευάζοντας συναίνεση: η πολιτική οικονομία των μέσων μαζικής ενημέρωσης** (Αγγλικά: *Manufacturing Consent: The Political Economy of the Mass Media*) είναι ένα βιβλίο του 1988 των Έντουαρντ Σ. Χέρμαν και Νόαμ Τσόμσκι. Στο βιβλίο υποστηρίζεται η θέση ότι τα μέσα μαζικής ενημέρωσης των ΗΠΑ «είναι αποτελεσματικά και ισχυρά ιδεολογικά ιδρύματα που εκτελούν μια λειτουργία προπαγάνδας που υποστηρίζει το σύστημα, βασιζόμενα στις δυνάμεις της αγοράς, σε εσωτερικευμένες υποθέσεις και στην αυτολογοκρισία, και χωρίς απροκάλυπτο καταναγκασμό», μέσω του προπαγανδιστικού μοντέλου επικοινωνίας. Ο τίτλος αναφέρεται στη συναίνεση των κυβερνωμένων και προέρχεται από τη φράση «η κατασκευή συναίνεσης» που χρησιμοποίησε ο Walter Lippmann στο βιβλίο του «Δημόσια Γνώμη» (1922). Το «Κατασκευάζοντας συναίνεση» τιμήθηκε με το βραβείο Orwell για τις «εξαιρετικές συνεισφορές του στην κριτική ανάλυση του δημόσιου λόγου» το 1989.

Ο αντικομμουνισμός συμπεριλήφθηκε ως ένα από τα πέντε βασικά μέσα προπαγάνδας στην αρχική έκδοση του βιβλίου του 1988, αλλά ο Τσόμσκι αργότερα υποστήριξε ότι από το τέλος του Ψυχρού Πολέμου (1945 - 1991) ο αντικομμουνισμός αντικαταστάθηκε από τον πόλεμο κατά της τρομοκρατίας ως τον κύριο μηχανισμό κοινωνικού ελέγχου.

Μια αναθεώρηση του 2002 έλαβε υπόψη εξελίξεις όπως η πτώση της Σοβιετικής Ένωσης. Μια συνέντευξη του 2009 με τους συγγραφείς επισήμανε τις επιπτώσεις του διαδικτύου στο μοντέλο προπαγάνδας.

## Ντοκιμαντέρ
Το 1992 κυκλοφόρησε το ντοκιμαντέρ *Κατασκευάζοντας συναίνεση: ο Νόαμ Τσόμσκι και τα μέσα μαζικής ενημέρωσης* (Αγγλικά: *Manufacturing Consent: Noam Chomsky and the Media*). Οι σκηνοθέτες Μαρκ Άχμπαρ και Πίτερ Γουίντονικ επέκτειναν την ανάλυση του καπιταλισμού και των μέσων μαζικής ενημέρωσης που παρουσιάζεται στο βιβλίο *Κατασκευάζοντας συναίνεση*.

## Παραπομπές


## Εξωτερικοί σύνδεσμοι
* *[https://tvxs.gr/apopseis/arthra-gnomis/o-dekalogos-toy-ypnotisti/ Ο Δεκάλογος του Υπνωτιστή].* (O Νόαμ Τσόμσκι έχει μαζέψει σε μία λίστα τις 10 βασικές τεχνικές χειραγώγησης της κοινής γνώμης.) tvxs.gr. 12 Οκτ. 2013. Ανακτήθηκε στις 07/10/2024.

### Ντοκιμαντέρ
* *[https://www.dailymotion.com/video/xf1bvf Κατασκευάζοντας τη Συναίνεση: o Νόαμ Τσόμσκι και τα ΜΜΕ].* (Ένα από τα πιο πολυβραβευμένα ντοκιμαντέρ στην ιστορία του είδους, μια θεσμική ανάλυση για τα ΜΜΕ στις δυτικού τύπου δημοκρατίες και μια ανελέητη κριτική στην πλανητική πολιτική των ΗΠΑ.) dailymotion.com. Ανακτήθηκε στις 07/10/2024.
* *[https://www.youtube.com/watch?v=-vmr1iidh5g Κατασκευάζοντας τη Συναίνεση: o Νόαμ Τσόμσκι και τα ΜΜΕ].* Το ντοκιμαντέρ, με ελληνικούς υπότιτλους, στο YouTube. Ανακτήθηκε στις 23/08/2025.

Κατηγορία:Νόαμ Τσόμσκι
Κατηγορία:Πολιτικά βιβλία
Κατηγορία:Βιβλία πολιτικής φιλοσοφίας
Καρτερός Χερσονήσου Ηρακλείου

Ο **Καρτερός** Χερσονήσου ή Ελαίας είναι παραθαλάσσιος οικισμός της Κρήτης στην Περιφερειακή Ενότητα Ηρακλείου.

## Γενικά στοιχεία
Ο Καρτερός βρίσκεται στα βόρεια παράλια του νησιού σε απόσταση περίπου 7 χιλιόμετρα δυτικά από τις Γούρνες (έδρα του δήμου) και 8 χιλιόμετρα ανατολικά του Ηρακλείου σε υψόμετρο 3 μέτρων. Πρόκειται για τουριστικό προορισμό που άρχισε να αναπτύσσεται την δεκαετία του '80, δημοφιλή για τις οργανωμένες του παραλίες (Φλόριντα, Καρτερός, EOT και Αμνισός). Η ενιαία αμμώδης ακτή του ξεκινά δυτικά από τις εκβολές του χείμαρρου Καρτερού και οι παραλίες της είναι όλες πολύ καλά οργανωμένες (διαθέτουν πολλά ξενοδοχεία όλων των κατηγοριών, ψαροταβέρνες, εστιατόρια, καφενεία και μπαρ, καθώς και πολλές ευκολίες για κολύμπι και θαλάσσια σπορ).

## Διοικητικά στοιχεία
Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην κοινότητα Ελαίας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Ελαία, τον Άγιο Ρωμανό, το Σταυρωμένο και τη νησίδα Δία αποτελούν την Κοινότητα Ελαίας, που ανήκει στη Δημοτική Ενότητα Γουβών του Δήμου Χερσονήσου και σύμφωνα με την απογραφή 2021 απογράφησαν 1.106 κάτοικοι ενώ με αυτήν του 2011 είχε 810 κατοίκους.

## Εξωτερικοί σύνδεσμοι

* Παραλία Καρτερού στον ιστότοπο https://www.cretanbeaches.com/.

## Σημείωση
Δυτικά του οικισμού αλλά μέσα στα όρια του Δήμου Ηρακλείου και της κοινότητας Καλλιθέας είναι ο συνώνυμος οικισμός Καρτερός, ο οποίος ουσιαστικά αποτελεί πολεοδομική συνέχειά του.

## Παραπομπές


Βαθειανός Κάμπος
Βαθειανός Κάμπος
Βαθειανός Κάμπος
Καλιβομούρης Ηρακλείου

Ο **Καλιβομούρης** είναι οικισμός της Κρήτης στην Περιφερειακή Ενότητα Ηρακλείου και τον Δήμο Χερσονήσου. Βρίσκεται προς τα βόρεια παράλια του νησιού, νότια από τον Β.Ο.Α.Κ και κοντά στον Βαθειανό Κάμπο. Αναφέρεται επίσημα ως ξεχωριστός οικισμός για πρώτη φορά το 2011 να απογράφεται στο δήμο Χερσονήσου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Γουβών, που ανήκει στη Δημοτική Ενότητα Γουβών του Δήμου Χερσονήσου και σύμφωνα με την απογραφή 2021 απογράφησαν 18 κάτοικοι ενώ με αυτήν του 2011 είχε 29 κατοίκους.

## Παραπομπές


Καλιβομούρης
Καλιβομούρης
Καλιβομούρης
Ζοάο Νέβες

O **Ζοάο Πέδρο Γκονσάλβες Νέβες** (πορτογαλική προφορά: [ʒoˈɐ̃w̃ˈnɛves], γεν. 27 Σεπτεμβρίου 2004) είναι Πορτογάλος επαγγελματίας ποδοσφαιριστής που αγωνίζεται ως μέσος στη Λιγκ 1 με την Παρί Σεν Ζερμέν και στην εθνική ομάδα της Πορτογαλίας. Θεωρείται ευρέως ως ένας από τους πιο υποσχόμενους νεαρούς ποδοσφαιριστές στον κόσμο.

Αναδείχθηκε από τις ακαδημίες της Μπενφίκα, όπου εντυπωσίασε με τη δεύτερη ομάδα, κατακτώντας το ΟΥΕΦΑ Γιουθ Λιγκ τη σεζόν 2021–22, όντας καθοριστικό μέλος στην κατάκτηση του πρώτου ευρωπαϊκού τροπαίου του συλλόγου έπειτα από 60 χρόνια. Στη συνέχεια προωθήθηκε στην πρώτη ομάδα, κάνοντας το επαγγελματικό του ντεμπούτο σε ηλικία 18 ετών, όπου βοήθησε την Μπενφίκα να κατακτήσει το πρωτάθλημα στην πρώτη του σεζόν.

Τον Αύγουστο του 2024, ο Νέβες μεταγράφηκε στην Παρί Σεν Ζερμέν με μεταγραφικό ποσό 60 εκατομμυρίων ευρώ, αποτελώντας βασικό παίκτη στην κατάκτηση ενός ιστορικού τρεμπλ, που περιλάμβανε και το πρώτο ΟΥΕΦΑ Τσάμπιονς Λιγκ της ιστορίας του συλλόγου, στην παρθενική του σεζόν.

Ο Νέβες είναι πρώην διεθνής με τις μικρές εθνικές ομάδες της Πορτογαλίας, έχοντας εκπροσωπήσει τη χώρα σε διάφορα ηλικιακά επίπεδα. Πραγματοποίησε το ντεμπούτο του με την εθνική ανδρών το 2023, συμμετέχοντας στο Euro 2024. Επίσης, κατέκτησε το Πρωτάθλημα Εθνών ΟΥΕΦΑ το 2025.

## Παραπομπές


Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ15
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Παίκτες νικητές Πρωταθλήματος Εθνών ΟΥΕΦΑ
Καμπς

Το **Καμπς** () είναι πεδινό χωριό και πρώην δήμος της Γερμανίας στο Μεκλεμβούργο-Δυτική Πομερανία, και συγκεκριμένα στο Διαμέρισμα Μεκλεμπούργκισε Ζέενπλάτε. Από τις 7 Ιουνίου 2009 υπάγεταιδιοικητικώς στον Δήμο Μπόλεβικ. Είναι κτισμένο σε μεσοσταθμικό υψόμετρο 70 μέτρα πάνω από την επιφάνεια της θάλασσας και απέχει σε ευθεία γραμμή 105 χιλιόμετρα βορειοδυτικά από το κέντρο του Βερολίνου. Το 2014 ο πληθυσμός του ήταν 280 κάτοικοι έναντι 265 κατοίκων το 2006. Το χωριό αναφέρεται για πρώτη φορά σε γραπτή πηγή το έτος 1320.

## Παραπομπές


Καμπς
Κάβελστορφ

Το **Κάβελστορφ** () είναι χωριό και πρώην δήμος της Γερμανίας στο Μεκλεμβούργο-Δυτική Πομερανία, και συγκεκριμένα στο Διαμέρισμα του Ρόστοκ. Το 2014 ο πληθυσμός του χωριού ήταν 1.217 κάτοικοι. Από τις 7 Ιουνίου 2009 υπάγεταιδιοικητικώς στον Δήμο του Ντούμερστορφ. Το Κάβελστορφ είναι κτισμένο σε μεσοσταθμικό υψόμετρο 35 μέτρα περίπου πάνω από την επιφάνεια της θάλασσας και απέχει, *σε ευθεία γραμμή*, 184 χιλιόμετρα βόρεια-βορειοδυτικά από το κέντρο του Βερολίνου και μόλις 10 χιλιόμετρα νότια-νοτιοανατολικά από το κέντρο της μεγαλούπολης Ρόστοκ. Ο ενοριακός ναός του χωριού χρονολογείται από τον 13ο αιώνα.

## Παραπομπές


Καβελστορφ
Κλίνκεν

Το **Κλίνκεν** () είναι χωριό και πρώην δήμος της Γερμανίας στο Μεκλεμβούργο-Δυτική Πομερανία, και συγκεκριμένα στο Διαμέρισμα Λούντβιχσλουστ-Πάρχιμ. Το 2007 ο πληθυσμός του χωριού ήταν 365 κάτοικοι. Από τις 7 Ιουνίου 2009 υπάγεταιδιοικητικώς στον Δήμο Λέβιτσραντ. Το Κλίνκεν είναι κτισμένο σε υψόμετρο 47 μέτρα περίπου πάνω από την επιφάνεια της θάλασσας και απέχει *σε ευθεία γραμμή* 158 χιλιόμετρα βορειοδυτικά από το κέντρο του Βερολίνου. Το χωριό αναφέρεται για πρώτη φορά σε γραπτή πηγή το έτος 1230. Με δεδομένο τη μορφή *Glineke* της ονομασίας του έως τον 16ο αιώνα, αυτή ετυμολογείται από το σλαβικό *glina*, που σημαίνει τον αμμοπηλώδη τύπο εδάφους (αγγλ. *loam*).

## Παραπομπές


Κλινκεν
Μπλούμενχάγκεν

Το **Μπλούμενχάγκεν** () είναι χωριό και πρώην δήμος της Γερμανίας στο Μεκλεμβούργο-Δυτική Πομερανία, και συγκεκριμένα στο Διαμέρισμα Φορπόμερν-Γκράιφσβαλντ. Το 2011 ο πληθυσμός του χωριού ήταν 362 κάτοικοι. Από την 1η Ιανουαρίου του 2012 υπάγεταιδιοικητικώς στον Δήμο Γιάτσνικ. Το Μπλούμενχάγκεν είναι κτισμένο σε μεσοσταθμικό υψόμετρο 50 μέτρα πάνω από την επιφάνεια της θάλασσας και απέχει σε ευθεία γραμμή 118 χιλιόμετρα βόρεια-βορειοανατολικά από το κέντρο του Βερολίνου και από τη θάλασσα 50 χιλιόμετρα κατ' ελάχιστο. Το χωριό αναφέρεται για πρώτη φορά σε γραπτή πηγή (το *Landbuch* του Καρόλου Δ΄) το έτος 1375. Το δεύτερο συνθετικό της ονομασίας του υποδηλώνει την περιφραγμένη έκταση (από όπου και η ονομασία της πόλεως Χάγης).

## Παραπομπές


Μπλουμενχαγκεν
Μπράντσχάγκεν

Το **Μπράντσχάγκεν** () είναι χωριό και πρώην δήμος της Γερμανίας στο Μεκλεμβούργο-Δυτική Πομερανία, και συγκεκριμένα στο Διαμέρισμα Φορπόμερν-Ρύγκεν. Το 2015 ο πληθυσμός του χωριού ήταν 977 κάτοικοι. Από τις 7 Ιουνίου 2009 υπάγεταιδιοικητικώς στον Δήμο Ζουντχάγκεν.

Το Μπράντσχάγκεν είναι κτισμένο σε μεσοσταθμικό υψόμετρο 15 μέτρα περίπου πάνω από την επιφάνεια της θάλασσας και απέχει, *σε ευθεία γραμμή*, 192 χιλιόμετρα βόρεια από το κέντρο του Βερολίνου και μόλις 2,5 χιλιόμετρα από τη θάλασσα. Το χωριό πήρε το όνομά του από τον Μποράντε, ένα παλαιό μέλος του Οίκου των Πούτμπους, ο οποίος έκτισε κάστρο με τάφρο στην περιοχή τον 13ο αιώνα, όπως αποδείχθηκε από ανασκαφές. Το δεύτερο συνθετικό της ονομασίας του Μπράντσχάγκεν υποδηλώνει την περιφραγμένη έκταση (από όπου και η ονομασία της πόλεως Χάγης).

## Παραπομπές


Μπραντσχαγκεν
Πελεκητά Ηρακλείου

Τα **Πελεκητά** είναι οικισμός της Κρήτης στην Περιφερειακή Ενότητα Ηρακλείου και τον Δήμο Χερσονήσου.

## Γενικά στοιχεία
Τα Πελεκητά βρίσκονται δίπλα στις βόρειες ακτές του νησιού σε υψόμετρο περίπου 40 μέτρα. Απέχουν 18 χιλιόμετρα ανατολικά από το Ηράκλειο και μόλις 2 χιλιόμετρα από το κέντρο των Γουρνών (έδρα του δήμου). Δίπλα του είναι οι Κάτω Γούβες, νοτιοανατολικά οι Γούβες ενώ μέσα από το χωριό περνάει ο Β.Ο.Α.Κ. και η παλαιά Ε.Ο. Ηρακλείου - Αγίου Νικολάου.  

Αναφέρονται επίσημα ως ξεχωριστός οικισμός για πρώτη φορά το 1991 να απογράφονται στον τότε δήμο Γουβών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Γουβών, που υπάγεται στη Δημοτική Ενότητα Γουβών του Δήμου Χερσονήσου και σύμφωνα με την απογραφή 2021 απογράφησαν 73 κάτοικοι ενώ με αυτήν του 2011 είχε 140 κατοίκους. 

## Παραπομπές


Δράπανος
Δράπανος
Δράπανος
Δράπανος Ηρακλείου

Η **Δράπανος** είναι μικρός παραθαλάσσιος οικισμός αλλά και παραλία της Κρήτης στην Περιφερειακή Ενότητα Ηρακλείου και τον Δήμο Χερσονήσου

## Γενικά στοιχεία
Η Δράπανος βρίσκεται περίπου 28 χιλιόμετρα ανατολικά του Ηρακλείου και 2 χιλιόμετρα ανατολικά του λιμανιού της Χερσονήσου. Η παραλία της έχει πράσινα νερά, με κατά τόπους κρύα ρεύματα λόγω των υποθαλάσσιων πηγών γλυκού νερού που έχει η περιοχή, είναι οργανωμένη με ομπρέλες και ξαπλώστρες  από το ξενοδοχείο που υπάρχει ακριβώς από πάνω της. 

Απογράφεται επίσημα ως ξεχωριστός οικισμός για πρώτη φορά το 2011 στο Δήμο Χερσονήσου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Λιμένα Χερσονήσου, τον Ανισσαρά, το Κουτουλοφάρι και το Πισκοπιανό αποτελούν την Κοινότητα Λιμένος Χερσονήσου, που υπάγεται στη Δημοτική Ενότητα Γουβών του Δήμου Χερσονήσου και σύμφωνα με την απογραφή 2021 απογράφησαν 28 κάτοικοι ενώ με αυτήν του 2011 είχε 13 κατοίκους. 

## Εξωτερικοί σύνδεσμοι

* Παραλίες Δραπάνου από τον ιστότοπο https://www.cretanbeaches.com/.

## Σημείωση
Στα Χανιά και το Δήμο Αποκορώνου υπάρχει ο συνώνυμος οικισμός Δράπανος.

## Παραπομπές


Δράπανος
Δράπανος
Δράπανος
Πέλσιν

Το **Πέλσιν** () είναι χωριό και πρώην δήμος της Γερμανίας στο Μεκλεμβούργο-Δυτική Πομερανία, και συγκεκριμένα στο Διαμέρισμα Φορπόμερν-Γκράιφσβαλντ. Το 2008 ο πληθυσμός του χωριού ήταν 314 κάτοικοι. Από την 1η Ιανουαρίου του 2010 υπάγεταιδιοικητικώς στον Δήμο της πόλεως Άνκλαμ.

Το Πέλσιν είναι κτισμένο σε μεσοσταθμικό υψόμετρο 4 μέτρα πάνω από την επιφάνεια της θάλασσας και απέχει, *σε ευθεία γραμμή*, 145 χιλιόμετρα βόρεια από το κέντρο του Βερολίνου και 4,5 χιλιόμετρα νότια από το κέντρο της πόλεως Άνκλαμ. Το χωριό έχει σλαβικές ρίζες και αναφέρεται για πρώτη φορά σε γραπτή πηγή το έτος 1254 ως *Pallezsin*.

## Παραπομπές


Πελσιν
Ρέμπλιν

Το **Ρέμπλιν** () είναι χωριό και πρώην δήμος της Γερμανίας στο Μεκλεμβούργο-Δυτική Πομερανία, και συγκεκριμένα στο Διαμέρισμα Μεκλεμπούργκισε Ζέενπλάτε. Το 2014 ο πληθυσμός του χωριού ήταν 674 κάτοικοι. Από τις 7 Ιουνίου 2009 υπάγεταιδιοικητικώς στον Δήμο του Μαλχίν.

Το Ρέμπλιν είναι κτισμένο σε μεσοσταθμικό υψόμετρο 10 μέτρα πάνω από την επιφάνεια της θάλασσας και απέχει, *σε ευθεία γραμμή*, 144,5 χιλιόμετρα βόρεια-βορειοδυτικά από το κέντρο του Βερολίνου.

## Ανακτορικό συγκρότημα
Στο χωριό βρίσκονται τα ερείπια ενός κάποτε μεγάλου ανακτορικού συγκροτήματος, του *Schloss Remplin*, που αποτελούσε τη θερινή κατοιπία ενός μέλους του Οίκου του Μεκλεμβούργου-Στρέλιτς, που ζούσε στη Ρωσία, και αργότερα ως η κύρια κατοικία όλης της οικογένειας μέχρι το 1940, οπότε καταστράφηκε από πυρκαγιά. Μετά το 1940 η οικογένεια μετακόμισε στο Βερολίνο, με την περιουσία να δημεύεται μεταπολεμικώς από το κομμουνιστικό καθεστώς της Ανατολικής Γερμανίας. Μετά από επανορθωτικές συμφωνίες το 2004, μέρος του συγκροτήματος αποδόθηκε στους κληρονόμους της οικογένειας σε κατάσταση ερειπίου.


Αρχείο:Remplin-nordfluegel3.jpg|Το βορειοδυτικό τμήμα του αρχικού ανακτορικού συγκροτήματος
Αρχείο:Remplin1.png|Το ανάκτορο προ του 1940


## Παραπομπές


Ρεμπλιν
Σούπερ Καπ Ελλάδος καλαθοσφαίρισης ανδρών 2025

Το **Stoiximan** '''Super Cup''' '''Ελλάδας''' **2025** ήταν η 6η έκδοση της επαγγελματικής εγχώριας διοργάνωσης του Σούπερ Καπ καλαθοσφαίρισης ανδρών, υπό την αιγίδα του Ελληνικού Συνδέσμου Ανωνύμων Καλαθοσφαιρικών Εταιρειών (ΕΣΑΚΕ), και η 7η συνολικά. Διεξήχθη το διήμερο 26–27 Σεπτεμβρίου 2025 στο Κλειστό Γυμναστήριο Καλλιθέας Ρόδου.

Τον τίτλο κατέκτησε ο Ολυμπιακός, για 4η φορά στην ιστορία του και μάλιστα συνεχόμενη, επικρατώντας στον τελικό της διοργάνωσης επί του Προμηθέα Πατρών με 92–83. Ως Πολυτιμότερος Παίκτης (MVP) του μεγάλου τελικού ψηφίστηκε ο Τάιλερ Ντόρσεϊ του Ολυμπιακού. Μικρός τελικός δεν διεξήχθη, η ΑΕΚ και η Καρδίτσα μοιράστηκαν την τρίτη θέση.

Τους αγώνες της διοργάνωσης κάλυψε τηλεοπτικά το κανάλι της ΕΡΤ2.

## Μορφή
Η διοργάνωση διεξήχθη σε μορφή Φάιναλ Φορ με μονούς αγώνες πρόκρισης (νοκ-αουτ). Συμμετείχαν οι τέσσερις πρώτες διαθέσιμες ομάδες της τελικής κατάταξης του Πρωταθλήματος Ελλάδας 2024–25. Για το Σούπερ Καπ 2025, έλαβαν μέρος ο πρωταθλητής Ολυμπιακός, η ΑΕΚ (3η θέση), η Καρδίτσα (4η θέση) και ο Προμηθέας Πατρών (5η θέση). Ο Παναθηναϊκός, αν και κατέκτησε το Κύπελλο Ελλάδας 2024–25 και τερμάτισε δεύτερος στο πρωτάθλημα, δεν συμμετείχε στη διοργάνωση.

## Αγώνες

## Παραπομπές


## Εξωτερικοί σύνδεσμοι
*Επίσημος ιστότοπος της Ελληνικής Ομοσπονδίας Καλαθοσφαίρισης (Ε.Ο.Κ.)
*Επίσημος ιστότοπος της Greek Basketball League (G.B.L.)

Κατηγορία:Σούπερ Καπ Ελλάδος καλαθοσφαίρισης ανδρών
Κατηγορία:Καλαθοσφαίριση το 2025
Nissan-TEOCAR

Η **Nissan–TEOCAR** (ή απλά **ΤΕΟΚΑΡ**) υπήρξε ελληνική βιομηχανία συναρμολόγησης αυτοκινήτων, που ιδρύθηκε το 1976 από τον Όμιλο Θεοχαράκη σε συνεργασία με τη Nissan. Το εργοστάσιο της στον Βόλο λειτούργησε από το 1980 έως το 1995, αποτελώντας τη σημαντικότερη προσπάθεια μαζικής παραγωγής επιβατηγών αυτοκινήτων στην Ελλάδα. Συνολικά παρήγαγε περίπου 170.000 οχήματα, κυρίως μοντέλα Nissan Sunny και Pick-Up. 

## Ιστορικό
Ο Όμιλος Νικ. Ι. Θεοχαράκης ιδρύθηκε το 1924 στον Πειραιά από τον Νικόλαο Ι. Θεοχαράκη ως εμπορία ειδών αυτοκινήτου και καυσίμων. Μέχρι τον Β΄ Παγκόσμιο Πόλεμο είχε εξελιχθεί στη μεγαλύτερη εταιρεία εισαγωγής ανταλλακτικών αυτοκινήτου στην Ελλάδα.

Το 1961, ο Όμιλος έγινε αποκλειστικός διανομέας της Nissan (τότε με την επωνυμία **Datsun**) στην Ελλάδα, μέσω της εταιρείας Nic. J. Theocarakis S.A.

## Ίδρυση και ανάπτυξη
Η ΤΕΟΚΑΡ ιδρύθηκε το 1976, αρχικά για την παραγωγή φορτηγόσακων (cargo beds) για τα Datsun Pick-Ups. Το 1978 αποφασίστηκε η δημιουργία εργοστασίου συναρμολόγησης αυτοκινήτων στον Βόλο. 

Η επιλογή του Βόλου βασίστηκε στη στρατηγική θέση του λιμανιού, τη σιδηροδρομική σύνδεση και την ύπαρξη οδικού δικτύου. Η έκταση κάλυπτε 264 στρέμματα, με εγκαταστάσεις που έφτασαν τα 35.000 τ.μ.

### Παραγωγή
Η παραγωγή ξεκίνησε τον Φεβρουάριο του 1980 με τα μοντέλα **Datsun Pick-Up 1600** και **Datsun Cherry**. Το πρώτο έτος συναρμολογήθηκαν 4.685 οχήματα.  
Το 1981 ιδρύθηκε η εταιρεία **ΤΕΚΟΜ** για την παραγωγή καθισμάτων και μεταλλικών μερών, ενώ το 1983 εξαγοράστηκε η βιομηχανία ψυγείων αυτοκινήτων **Kihler**.

Στα χρόνια ακμής, ο όμιλος απασχολούσε 660 εργαζομένους. Η ετήσια παραγωγή σταθεροποιήθηκε στις 10.000–11.000 μονάδες, με κυρίαρχα τα μοντέλα Nissan Sunny και Pick-Up. Συνολικά, την περίοδο 1980–1995, κατασκευάστηκαν περίπου 170.000 οχήματα.  
Η Nissan διατήρησε την πρώτη θέση σε πωλήσεις στην Ελλάδα για 14 συνεχόμενα χρόνια (1979–1992).

### Κλείσιμο
Στις αρχές της δεκαετίας του 1990 το εργοστάσιο αντιμετώπισε αυξημένες πιέσεις. Οι ανταγωνιστικές ευρωπαϊκές μονάδες απαιτούσαν ελάχιστη παραγωγή 200.000 αυτοκινήτων ετησίως για βιωσιμότητα, αριθμό απρόσιτο για την ελληνική αγορά. Το υψηλό κόστος παραγωγής και η απουσία εξαγωγών οδήγησαν στην πτώση. Επιπλέον, το πρόγραμμα απόσυρσης αυτοκινήτων (1991–1992) δημιούργησε αστάθεια στην εγχώρια αγορά.

Η μονάδα σταμάτησε τη λειτουργία της τον Μάιο του 1995.

## Μεταγενέστερη χρήση
Το 2007, στις εγκαταστάσεις της ΤΕΟΚΑΡ λειτούργησε φωτοβολταϊκό πάρκο ισχύος 6 MW. Ο Όμιλος Θεοχαράκη συνεχίζει τη δραστηριότητα του στους τομείς αυτοκινήτου, ελαστικών, ακινήτων και ενέργειας.

## Παραπομπές


## Εξωτερικοί σύνδεσμοι
* Επίσημος ιστότοπος Ομίλου Ν.Ι. Θεοχαράκη

Κατηγορία:Πρώην ελληνικές αυτοκινητοβιομηχανίες
Κατηγορία:Κατασκευαστές αυτοκινήτων
Κατηγορία:Ελληνικά εμπορικά σήματα
Ραφαέλ Αρέβαλο Μαρτίνες

Ο **Ραφαέλ Αρέβαλο Μαρτίνες** (, 25 Ιουλίου 1884 – 12 Ιουνίου 1975) ήταν Λατινοαμερικανός λογοτέχνης (ποιητής και πεζογράφος) από τη Γουατεμάλα. Υπήρξε επίσης διπλωμάτης και ο διευθυντής της Εθνικής Βιβλιοθήκης της Γουατεμάλας επί μια εικοσαετία και πλέον. 

Γεννήθηκε στην Πόλη της Γουατεμάλας και έμεινε ορφανός από πατέρα σε ηλικία τεσσάρων ετών. ΜΕγάλωσε ως ντροπαλό και φιλάσθενο παιδί, η υγεία του οποίου δεν του επέτρεψε να ολοκληρώσει το γυμνάσιο. Σήμερα η μεγαλύτερη συνεισφορά του Αρέβαλο Μαρτίνες θεωρείται η διηγηματογραφία του, από την οποία ξεχωρίζει το διήγημα «Ο άνθρωπος που έμοιαζε με άλογο». Σημαντική θεωρείται και η βιογραφία του Προέδρου της χώρας του Μανουέλ Εστράδα Καμπρέρα με τίτλο *¡Ecce Pericles!*, δηλαδή «Ιδού ο Περικλής!». Παραιτήθηκε από τη θέση του διευθυντή της Εθνικής Βιβλιοθήκης το 1946, όταν διορίσθηκε επί ένα έτος αντιπρόσωπος της Γουατεμάλας στην Παναμερικανική Ένωση, στην Ουάσινγκτον. Από πολιτική όσο και λογοτεχνική άποψη, ο Αρέβαλο Μαρτίνες αποτελούσε το αντίβαρο του πολύ πιο γνωστού, βραβευμένου με Νόμπελ, συμπατριώτη του Μιγκέλ Άνχελ Αστούριας.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6 (1973), σελ. 515

Κατηγορία:Γουατεμαλτέκοι λογοτέχνες
Κατηγορία:Γουατεμαλτέκοι συγγραφείς
Κατηγορία:Γουατεμαλτέκοι ποιητές
Ραούλ Αρέβαλο

Ο **Ραούλ Αρέβαλο Θόρθο** (, γενν. 22 Νοεμβρίου 1979) είναι Ισπανός ηθοποιός και σκηνοθέτης. Γεννήθηκε στον δήμο Μόστολες, κοντά στη Μαδρίτη, και άρχισε τη σταδιοδρομία του παίζοντας στην τηλεοπτική σειρά *Compañeros*. Αργότερα ερμήνευσε ρόλους σε αρκετές κινηματογραφικές ταινίες, όπως τις *[[Σκούρο μπλε, σχεδόν μαύρο]]* (2006), *[[Επτά τραπέζια γαλλικού μπιλιάρδου]]* (2007), *[[Τα ξαδέρφια]]* (2011), *[[Δεν κρατιέμαι]]* (2013), *[[Το μικρό νησί]]* (2014) και *Los Europeos* (2020).

Ο Αρέβαλο σκηνοθέτησε την πρώτη του ταινία μεγάλου μήκους, με τίτλο *[[Η οργή ενός υπομονετικού ανθρώπου]]*, το 2016.

Μέχρι σήμερα έχει τιμηθεί με τρία Βραβεία Γκόγια, τρία βραβεία της ισπανικής Ενώσεως Ηθοποιών και δύο Βραβεία Φερόθ.

## Παραπομπές


Κατηγορία:Ισπανοί ηθοποιοί
Κατηγορία:Ισπανοί σκηνοθέτες
Αρεία Κρήνη

Η **Αρεία Κρήνη** ή αλλιώς **Αρειτιάς** ήταν μια κρήνη (βρύση από πηγή), που σύμφωνα με την ελληνική μυθολογία βρισκόταν έξω από την πόλη της Αρχαίας Θήβας. Η κρήνη αυτή ήταν αφιερωμένη στον θεό του πολέμου, τον Άρη. Σύμφωνα με τον Ευριπίδη, ο Κάδμος, φθάνοντας στην τοπθεσία της μελλοντικής τότε Θήβας, σκότωσε έναν δράκοντα που φρουρούσε την Αρειτιάδα και έσπειρε τα δόντια του. Από τα δόντια αυτά ξεφύτρωσαν γιγαντόσωμοι και πάνοπλοι άνδρες, οι «Σπαρτοί», που έγιναν οι πρώτοι κάτοικοι των Θηβών.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6 (1973), σελ. 517

Κατηγορία:Μυθολογία της αρχαίας Θήβας
Κατηγορία:Κρήνες στην Ελλάδα
Αρεσκές

Στο αρχαίο ελληνικό θέατρο **αρεσκές** ονομαζόταν το ευθύγραμμο ραβδί που κρατούσαν οι ηθοποιοί (οι *υποκριταί*), κυρίως στις κωμωδίες. Ο σοφιστής και γραμματικός Ιούλιος Πολυδεύκης (2ος αιώνας μ.Χ.) το ονομάζει και ***άρεσκον***, και προσδιορίζει ότι το κρατούσαν οι ερμηνευτές που υποδύονταν «πορνοβοσκούς». Στις απαρχές του ελληνικού θεάτρου, ίσια ραβδιά κρατούσαν και ηθοποιοί στις τραγωδίες, που αποκαλούνταν «σκήπτρα», «σκυτάλαι», «βάκτρα» ή «βακτηρίαι», όντας πιθανώς μικρότερου μήκους. Αργότερα ο Σοφοκλής καθιέρωσε την *καμπύλην βακτηρίαν* και ο Ευριπίδης τον *σκολιόν σκίπωνα*.

## Πηγές
* Τάσος Ν. Πετρής: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6 (1973), σελ. 524

Αρεσκες
Ντιβνογκόρσκ

Το **Ντιβνογκόρσκ** () είναι πόλη στο Κράι Κρασνογιάρσκ της ασιατικής Ρωσίας, με 28.272 κατοίκους το 2010, κτισμένο στην όχθη του μεγάλου ποταμού Γενισέι, 20 χιλιόμετρα δυτικά από το Κρασνογιάρσκ.

## Ιστορικά στοιχεία
Παλαιολιθικά υπολείμματα που ανακαλύφθηκαν στα δυτικά προάστια της πόλεως υποδεικνύουν κατοίκηση του τόπου πριν από 10 χιλιάδες χρόνια και περισσότερο.

Στην τοποθεσία της σημερινής πόλεως βρισκόταν το χωριό '''Οβσγιάνκα (ρωσ. Овсянка), που ιδρύθηκε το 1671. Το Ντιβνογκόρσκ αναγνωρίσθηκε ως πόλη. το 1963.

## Παραπομπές


Ντιβνογκορσκ
Αφοί Παπαδάκη

Η **Papadakis Bros** ή «Papadakis Group» είναι ελληνική εταιρεία με έδρα την Ελευσίνα, που δραστηριοποιείται από το 1974 στον τομέα των λεωφορείων, καλύπτοντας συναρμολόγηση, διανομή, πωλήσεις και υποστήριξη οχημάτων. 

## Ιστορικό
Η εταιρεία ξεκίνησε ως μικρό συνεργείο επισκευής φορτηγών και λεωφορείων, καθώς τη δεκαετία του 1970 υπήρχε έλλειψη αξιόπιστων φανοποιείων για οχήματα μεγάλου μεγέθους στην Ελευσίνα. Η λειτουργία του συνεργείου τράβηξε σύντομα την προσοχή άλλων ιδιοκτητών, οδηγώντας στην εισαγωγή πλαισίων λεωφορείων και την παραγωγή ολοκληρωμένων οχημάτων στην Ελλάδα, ιδιαίτερα όταν οι νόμοι τότε επέτρεπαν μόνο εισαγωγή πλαισίων και όχι ολοκληρωμένων λεωφορείων.

Το 1991 έγινε επίσημος και αποκλειστικός διανομέας των λεωφορείων Neoplan στην ελληνική αγορά. Η εταιρία κατόπιν προσέγγισε τη Daimler (Mercedes-Benz) για την παραγωγή minibuses, ενώ από το 2006 ανέλαβε και την αποκλειστική αντιπροσώπευση των MAN και Neoplan λεωφορείων στην Ελλάδα.

## Δραστηριότητες
Η Papadakis Bros λειτουργεί ένα σύγχρονο συγκρότημα στην Ελευσίνα, το οποίο περιλαμβάνει βαφείο, αμαξοποιείο, paint-shop (το μεγαλύτερο στα Βαλκάνια για μεγάλα οχήματα), logistics και τμήμα after-sales. Παρέχει πλήρεις υπηρεσίες — από την πώληση μέχρι τη συντήρηση και την προμήθεια ανταλλακτικών, με πιστοποίηση ποιότητας ISO 9001:2015.

Αποτελεί σημαντικό παίκτη στην ελληνική αγορά λεωφορείων, με μερίδιο άνω του 40 % στις πωλήσεις νέων λεωφορείων και εισαγωγές μεταχειρισμένων. Παράγει περίπου 140 minibuses ετησίως, εξυπηρετώντας κυρίως τον τουριστικό κλάδο και σχολικές μεταφορές.

Η εταιρία επενδύει σε ψηφιακά συστήματα διαχείρισης (ERP), σύγχρονες διαδικασίες ποιότητας και στελέχωση μέσω συνεργασιών με τεχνικές σχολές, ενώ ένα μεγάλο ποσοστό εργαζομένων προέρχεται από δεύτερη και τρίτη γενιά στην εταιρεία.

Το 2019, η Papadakis Bros υπέγραψε συμφωνία με τη Daimler AG για after-sales υπηρεσίες και υποστήριξη ανταλλακτικών για οχήματα Mercedes-Benz* και Setra. Έχει επίσης συνάψει συνεργασία με την κινεζική Yutong, τον μεγαλύτερο κατασκευαστή λεωφορείων στον κόσμο — ένα ακόμη βήμα στην ενίσχυση του ρόλου της ως «εθνικού προμηθευτή λεωφορείων».

## Παραπομπές


## Εξωτερικοί σύνδεσμοι
* Επίσημη ιστοσελίδα Papadakis Bros

Κατηγορία:Ελληνικές αυτοκινητοβιομηχανίες
Κατηγορία:Κατασκευαστές λεωφορείων
Κατηγορία:Κατασκευαστές φορτηγών
Κατηγορία:Ελληνικά εμπορικά σήματα
Κακόπετρα Ηρακλείου

Η **Κακόπετρα** είναι πολύ μικρός οικισμός της Κρήτης στην Περιφερειακή Ενότητα Ηρακλείου και τον Δήμο Χερσονήσου.

## Γενικά στοιχεία
Η Κακόπετρα βρίσκεται Α.-ΝΑ. του Ηρακλείου και Α.-ΝΑ από την Επισκοπή. Απογράφεται επίσημα ως ξεχωριστός οικισμός για πρώτη φορά το 2011 στο δήμο Χερσονήσου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Επισκοπή, τα Σκόπελα, τους Σταμνούς και τις Χοχλακιές αποτελούν την Κοινότητα Επισκοπής, που υπάγεται στη Δημοτική Ενότητα Επισκοπής του Δήμου Χερσονήσου και σύμφωνα με την απογραφή 2021 απογράφησαν 7 κάτοικοι ενώ με αυτήν του 2011 είχε 13 κατοίκους.

## Εξωτερικοί σύνδεσμοι

* Χοχλακιές, Αγία Τριάδα, Κακόπετρα ~ τα μετόχια της Επισκοπής Πεδιάδας Ηρακλείου στο https://www.youtube.com/.

## Παραπομπές


Κακόπετρα
Κακόπετρα
Κακόπετρα
Σταυρωμένο Ηρακλείου

Το **Σταυρωμένο** είναι οικισμός της Κρήτης στην Περιφερειακή Ενότητα Ηρακλείου και τον Δήμο Χερσονήσου.

## Γενικά στοιχεία
Το Σταυρωμένο βρίσκεται στα βόρεια παράλια του νησιού σε απόσταση 4 χιλιόμετρα δυτικά από τις Γούρνες (έδρα του δήμου) και 11  χιλιόμετρα ανατολικά του Ηρακλείου ενώ στη βόρεια άκρη του περνάει ο Β.Ο.Α.Κ. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην τότε κοινότητα Ελαίας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Ελαία, τον Άγιο Ρωμανό, τον Καρτερό και τη νησίδα Δία αποτελούν την Κοινότητα Ελαίας, που ανήκει στη Δημοτική Ενότητα Γουβών του Δήμου Χερσονήσου και σύμφωνα με την απογραφή 2021 απογράφησαν 160 κάτοικοι ενώ με αυτήν του 2011 είχε 130 κατοίκους.

## Παραπομπές


Σταυρωμένο
Σταυρωμένο
Σταυρωμένο
Χατζανά Ηρακλείου

Τα **Χατζανά** είναι μικρός οικισμός της Κρήτης στην Περιφερειακή Ενότητα Ηρακλείου. 

## Γενικά στοιχεία
Τα Χατζανά βρίσκονται κοντά στις βόρειες ακτές του νησιού σε υψόμετρο 20 μέτρα. Απέχουν περίπου 23 χιλιόμετρα ανατολικά του Ηρακλείου και 8 χιλιόμετρα ανατολικά από τις Γούρνες. Δυτικά και νότια περνά ο Β.Ο.Α.Κ. ενώ βόρεια η παλαιά Ε.Ο. Ηρακλείου - Αγίου Νικολάου. Πρόκειται για γραφικό χωριό κτισμένο δίπλα στο φαράγγι του ποταμού Αποσελέμη, με την γύρω του περιοχή να καλύπτεται από  ελαιώνες και να αποτελεί την φυσική συνέχεια του βιότοπου των εκβολών του ποταμού.  

Απογράφονται επίσημα ως ξεχωριστός οικισμός για πρώτη φορά το 1961 γραμμένα *Χατζανών Μετόχια* στην κοινότητα Χερσονήσου ενώ το 1963 μετονομάστηκαν σε Χατζανά. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκουν στην Κοινότητα Χερσονήσου, που υπάγεται στη Δημοτική Ενότητα Χερσονήσου του Δήμου Χερσονήσου και σύμφωνα με την απογραφή 2021 απογράφησαν 39 κάτοικοι ενώ με αυτήν του 2011 είχε 20 κατοίκους. 

## Παραπομπές


Χατζανά
Χατζανά
Διοργανώσεις Ε.Π.Σ. Μεσσηνίας 2024–25

Για την **περίοδο 2024–25**, η Ένωση Ποδοσφαιρικών Σωματείων Μεσσηνίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μεσσηνίας.

Η πρωταθλήτρια της Α΄ κατηγορίας της Ε.Π.Σ. Μεσσηνίας κερδίζει μια θέση στο ειδικό ερασιτεχνικό πρωτάθλημα ποδοσφαίρου 2025, με στόχο την άνοδο στη Γ' Εθνική. Η ομάδα που ανακηρύσσεται κυπελλούχος Ε.Π.Σ. Μεσσηνίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Μεσσηνίας είναι η εξής:
* Α΄ Κατηγορία
* Β΄ Κατηγορία
* Γ΄ Κατηγορία (2 Όμιλοι)

### Α΄ Κατηγορία
Στην Α΄ Κατηγορία συμμετείχαν 16 σύλλογοι, με τις δυο τελευταίες ομάδες να υποβιβάζονται στη Β΄ ΕΠΣΜ.

Η Τελική Βαθμολογία: 

### Β΄ Κατηγορία
16 σύλλογοι συμμετείχαν στην Β΄ ΕΠΣΜ 2024–25. Οι τρεις πρώτες της τελικής κατάταξης κέρδισαν την άνοδο στην κορυφαία κατηγορία και οι δυο τελευταίες υποβιβάστηκαν στη Γ΄ ΕΠΣΜ.

Η Τελική Βαθμολογία: 

### Γ΄ Κατηγορία
Με 20 συλλόγους σε 2 ομίλους διεξήχθη η Γ΄ Κατηγορία.

Οι Τελικές Βαθμολογίες: 

#### 1ος Όμιλος

#### 2ος Όμιλος

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Μεσσηνίας. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Μεσσηνίας
Κατηγορία:Εγχώρια ποδοσφαιρικά πρωταθλήματα 2024–2025
Κατηγορία:Εγχώρια ποδοσφαιρικά κύπελλα 2024-2025
Κατάλογος προέδρων της Αιγύπτου

Το αξίωμα του Προέδρου της Αιγύπτου θεσπίστηκε το 1953. Ο πρόεδρος είναι ο αρχηγός κράτους της Αιγύπτου και ο Ανώτατος Διοικητής των Ενόπλων Δυνάμεων. Ο σημερινός πρόεδρος είναι ο Αμπντέλ Φατάχ αλ Σίσι, ο οποίος ουσιαστικά ελέγχει τη χώρα από το πραξικόπημα του 2013, και εξελέγη επίσημα πρόεδρος στις εκλογές του 2014.

## Ιστορικό
Ο πρώτος πρόεδρος της Αιγύπτου ήταν ο Μοχάμεντ Ναγκίμπ, ένας από τους ηγέτες του Κινήματος των Ελεύθερων Αξιωματικών που ηγήθηκαν της Αιγυπτιακής Επανάστασης του 1952, και ο οποίος ανέλαβε καθήκοντα στις 18 Ιουνίου 1953, την ημέρα που η Αίγυπτος ανακηρύχθηκε δημοκρατία. Έκτοτε, το αξίωμα κατείχαν άλλα πέντε άτομα: ο Γκαμάλ Άμπντελ Νάσερ, ο Ανουάρ Σαντάτ, ο Χόσνι Μουμπάρακ, ο Μοχάμεντ Μόρσι και ο Αμπντέλ Φατάχ αλ Σίσι. Επιπλέον, ο Σούφι Αμπού Τάλεμπ άσκησε καθήκοντα προέδρου μεταξύ της δολοφονίας του Σαντάτ και της εκλογής του Μουμπάρακ ως διάδοχός του, και ο Αντλί Μανσούρ ήταν υπηρεσιακός πρόεδρος μετά την ανατροπή του Μόρσι στο πραξικόπημα του 2013.

Μετά την παραίτηση του Χόσνι Μουμπάρακ στις 11 Φεβρουαρίου 2011 κατά τη διάρκεια της Αιγυπτιακής Επανάστασης του 2011, το αξίωμα ήταν κενό, με τα καθήκοντα του αρχηγού κράτους και του επικεφαλής της κυβέρνησης να εκτελούνται από τον πρόεδρο του Ανώτατου Συμβουλίου των Ενόπλων Δυνάμεων, τον Στρατάρχη Μοχάμεντ Χουσεΐν Ταντάουι.

Ο Μοχάμεντ Μόρσι ανέλαβε καθήκοντα στις 30 Ιουνίου 2012, αφού εξελέγη στις προεδρικές εκλογές που διεξήχθησαν στις 23-24 Μαΐου και 16-17 Ιουνίου 2012. Ανατράπηκε από τις Αιγυπτιακές Ένοπλες Δυνάμεις με ένα πραξικόπημα στις 3 Ιουλίου 2013, έπειτα από μαζικές διαδηλώσεις που ζητούσαν την παραίτησή του. Τον διαδέχθηκε ο Αντλί Μανσούρ, ο επικεφαλής του Ανώτατου Συνταγματικού Δικαστηρίου της Αιγύπτου, ως μεταβατικός πρόεδρος. Ο Μανσούρ ορκίστηκε μπροστά στο Ανώτατο Συνταγματικό Δικαστήριο στις 4 Ιουλίου 2013.

Ο σημερινός πρόεδρος ελ-Σίσι ανέλαβε καθήκοντα στις 8 Ιουνίου 2014, αφού εξελέγη στις προεδρικές εκλογές που διεξήχθησαν στις 26-28 Μαΐου 2014. Επανεξελέγη δύο φορές (με τις προεδρικές εκλογές που διεξήχθησαν στις 26-28 Μαρτίου 2018 και με τις προεδρικές εκλογές που διεξήχθησαν στις 10-12 Δεκεμβρίου 2023).

## Κατάλογος

;Πολιτικά κόμματα

;Λοιπές ομάδες

;Κατάσταση

;Σύμβολα
 Προεδρικό δημοψήφισμα

 Δημοψήφισμα συντάγματος και επέκτασης θητείας
 Απεβίωσε εν ενεργεία

## Γραμμή χρόνου

## Παραπομπές



Κατηγορία:Κατάλογοι
Χελωνονιντζάκια (τηλεοπτική σειρά, 1987)

Τα ***Χελωνονιντζάκια*** (αγγλικά: *Teenage Mutant Ninja Turtles*) είναι μια αμερικανική τηλεοπτική σειρά κινουμένων σχεδίων επιστημονικής φαντασίας που παράγεται από την Fred Wolf Films και βασίζεται στους χαρακτήρες των κόμικς που δημιούργησαν οι Κέβιν Ίστμαν και Πίτερ Λερντ. Η σειρά, που διαδραματίζεται στη Νέα Υόρκη, ακολουθεί τις περιπέτειες των αδελφών χελώνων (Λεονάρντο, Ραφαέλ, Ντονατέλο και Μικελάντζελο) και των συμμάχων τους καθώς μάχονται τον Σρέντερ, τον Κρανγκ και πολλούς άλλους κακούς και εγκληματίες. Το ακίνητο άλλαξε σημαντικά από τα κόμικς με πιο σκούρο τόνους, για να γίνει πιο κατάλληλο για παιδιά και οικογένειες.

Το πιλοτικό επεισόδιο προβλήθηκε κατά τη διάρκεια της εβδομάδας της 28ης Δεκεμβρίου 1987, ως μίνι σειρά πέντε επεισοδίων, και η σειρά ξεκίνησε την πλήρη προβολή της την 1η Οκτωβρίου 1988 και ολοκληρώθηκε στις 2 Νοεμβρίου 1996. Η σειρά ήταν η πρώτη τηλεοπτική σειρά του franchise *[[Χελωνονιντζάκια]]* και βοήθησε τους χαρακτήρες να γίνουν δημοφιλείς στο ευρύ κοινό, καθιστώντας τους μια από τις πιο δημοφιλείς σειρές κινουμένων σχεδίων στην ιστορία της τηλεόρασης. Φιγούρες δράσης, δημητριακά πρωινού, βελούδινα παιχνίδια και άλλα εμπορεύματα με τους χαρακτήρες εμφανίστηκαν στην αγορά στα τέλη της δεκαετίας του 1980 και στις αρχές της δεκαετίας του 1990 και έγιναν κορυφαίες πωλήσεις παγκοσμίως. Μέχρι το 1990, η σειρά είχε προβληθεί καθημερινά σε περισσότερα από 125 τηλεοπτικά σταθμούς.

## Παραπομπές


## Εξωτερικοί σύνδεσμοι
* 

Κατηγορία:Χελωνονιντζάκια
Κατηγορία:Τηλεοπτικές σειρές των CBS Television Studios
Κατηγορία:Τηλεοπτικές σειρές κινουμένων σχεδίων
Κατηγορία:Αμερικανικές τηλεοπτικές σειρές κινουμένων σχεδίων
Η ευθύνη των διανοουμένων

**Η ευθύνη των [[Διανοούμενος|διανοουμένων]]** (αγγλικά *The Responsibility of Intellectuals*) είναι ένα δοκίμιο του Αμερικανού ακαδημαϊκού Νόαμ Τσόμσκι, το οποίο δημοσιεύτηκε ως ειδικό ένθετο από το *The New York Review of Books* στις 23 Φεβρουαρίου 1967.

## Περιεχόμενο

Το άρθρο γράφηκε κατά τη διάρκεια του τότε συνεχιζόμενου πολέμου του Βιετνάμ, καθώς οι ειδήσεις για παραβιάσεις των ανθρωπίνων δικαιωμάτων άρχισαν να επιστρέφουν στις Ηνωμένες Πολιτείες και καθώς ο πόλεμος θεωρούνταν ολοένα και περισσότερο ως τέλμα. Ως επίθεση στην πνευματική κουλτούρα στις ΗΠΑ, ο Τσόμσκι υποστηρίζει ότι είναι σε μεγάλο βαθμό υποταγμένη στην εξουσία. Είναι ιδιαίτερα επικριτικός απέναντι στους κοινωνικούς επιστήμονες και τους τεχνοκράτες, οι οποίοι, όπως υποστήριξε, παρείχαν μια ψευδοεπιστημονική δικαιολόγηση για τα εγκλήματα του κράτους σε σχέση με τον πόλεμο του Βιετνάμ. Σημειώνει ότι όσοι αντιτάχθηκαν στον πόλεμο για ηθικούς παρά για τεχνικούς λόγους είναι «συχνά ψυχολόγοι, μαθηματικοί, χημικοί ή φιλόσοφοι,... και όχι άτομα με επαφές στην Ουάσιγκτον, τα οποία, φυσικά, συνειδητοποιούν ότι αν είχαν μια νέα, καλή ιδέα για το Βιετνάμ, θα είχαν μια άμεση και σεβαστή ακρόαση» στην Ουάσιγκτον».

Το θέμα εμπνεύστηκε από άρθρα του Ντουάιτ ΜακΝτόναλντ που δημοσιεύθηκαν μετά τον Δεύτερο Παγκόσμιο Πόλεμο, ο οποίος «έθεσε το ερώτημα: Σε ποιο βαθμό ήταν υπεύθυνοι ο γερμανικός ή ο ιαπωνικός λαός για τις φρικαλεότητες που διέπραξαν οι κυβερνήσεις τους; Και, πολύ σωστά,... στρέφει το ερώτημα πίσω σε εμάς: Σε ποιο βαθμό είναι υπεύθυνοι ο βρετανικός ή ο αμερικανικός λαός για τους άγριους τρομοκρατικούς βομβαρδισμούς αμάχων, που τελειοποιήθηκαν ως τεχνική πολέμου από τις δυτικές δημοκρατίες και έφτασαν στο αποκορύφωμά τους στη Χιροσίμα και το Ναγκασάκι, σίγουρα ανάμεσα στα πιο απερίγραπτα εγκλήματα στην ιστορία».

Το άρθρο έφερε τον Τσόμσκι στην προσοχή του κοινού ως έναν από τους κορυφαίους Αμερικανούς διανοούμενους στο κίνημα κατά του πολέμου του Βιετνάμ.

## Συνέδριο για την 50ή επέτειο
Τον Φεβρουάριο του 2017, κατά την 50ή επέτειο από τη δημοσίευση του δοκιμίου, πραγματοποιήθηκε ένα συνέδριο στο Πανεπιστημιακό Κολέγιο του Λονδίνου. Το 2019, εκδόθηκε ένα βιβλίο βασισμένο σε αυτό το συνέδριο με τίτλο *Η ευθύνη των διανοουμένων: Στοχασμοί του Νόαμ Τσόμσκι και άλλων μετά από 50 χρόνια*, το οποίο επιμελήθηκαν τρεις βιογράφοι του Τσόμσκι, ο Νίκολας Άλοτ, ο Κρις Νάιτ και ο Νιλ Σμιθ. Το Πανεπιστημιακό Κολέγιο του Λονδίνου προσπάθησε να επιβάλει περιορισμούς σε ό,τι μπορούσε να ειπωθεί στην παρουσίαση του βιβλίου. Ο Τσόμσκι το χαρακτήρισε αυτό ως «απόλυτη προσβολή» και οι περιορισμοί τελικά ήρθησαν.

## Παραπομπές


## Εξωτερικοί σύνδεσμοι
* The Responsibility of Intellectuals στο *[[The New York Review of Books]]*
* Ευάγγελος Αλεξανδρής. *[https://www.metarithmisi.gr/content/o-rolos-ton-dianooumenon Ο ρόλος των διανοούμενων].* metarithmisi.gr. 04/09/2023. Ανακτήθηκε στις 11/09/2025.

Κατηγορία:Νόαμ Τσόμσκι
Κατηγορία:Δοκίμια
Κατηγορία:Πολιτική
Κατηγορία:Κοινωνία
Κατηγορία:Φιλοσοφία
Πρωτάθλημα Νέων ΟΥΕΦΑ 2013–14

Το **Πρωτάθλημα Νέων ΟΥΕΦΑ 2013–14** ήταν η πρώτη σεζόν του Πρωταθλήματος Νέων της ΟΥΕΦΑ, μιας ευρωπαϊκής διοργάνωσης ποδοσφαίρου νέων που διοργανώνεται από την UEFA. Διεξήχθη με τη συμμετοχή των ομάδων Κ-19 των 32 συλλόγων που προκρίθηκαν στη φάση των ομίλων του ΟΥΕΦΑ Τσάμπιονς Λιγκ 2013-14. Οι παίκτες έπρεπε να έχουν γεννηθεί από την 1η Ιανουαρίου 1995 και μετά.

Ο τελικός διεξήχθη στις 14 Απριλίου 2014 στο στάδιο Καλοβρέ στη Νιόν της Ελβετίας, μεταξύ της Μπενφίκα και της Μπαρτσελόνα. Η Μπαρτσελόνα κέρδισε με 3–0 και έγινε η πρώτη ομάδα που σήκωσε το Κύπελλο Λέναρτ Γιόχανσον, το οποίο πήρε το όνομά του από τον επίτιμο πρόεδρο της UEFA.

## Παραπομπές

Κατηγορία:ΟΥΕΦΑ Γιούθ Λιγκ
Πρωτάθλημα Νέων ΟΥΕΦΑ 2014–15

Το **Πρωτάθλημα Νέων ΟΥΕΦΑ 2014–15** ήταν η δεύτερη σεζόν του Πρωταθλήματος Νέων της ΟΥΕΦΑ, μιας ευρωπαϊκής διοργάνωσης ποδοσφαίρου νέων που διοργανώνεται από UEFA. Διεξήχθη με τη συμμετοχή των ομάδων Κ-19 των 32 συλλόγων που προκρίθηκαν στη φάση των ομίλων του ΟΥΕΦΑ Τσάμπιονς Λιγκ 2014-15. Οι παίκτες πρέπει να έχουν γεννηθεί από την 1η Ιανουαρίου 1996 και μετά.

Ο τελικός διεξήχθη στις 13 Απριλίου 2015 στο στάδιο Καλοβρέ στη Νιόν της Ελβετίας, μεταξύ της Σαχτάρ Ντονέτσκ και της Τσέλσι. Η Τσέλσι κέρδισε με 3–2 και κατέκτησε τον πρώτο της τίτλο στη διοργάνωση. Η Μπαρτσελόνα ήταν η κάτοχος του τίτλου, αλλά αποκλείστηκε από την Άντερλεχτ στη φάση των 16.

## Ομάδες

Οι ομάδες νέων των 32 συλλόγων που συμμετείχαν στη φάση των ομίλων του ΟΥΕΦΑ Τσάμπιονς Λιγκ 2014-15 συμμετείχαν στη διοργάνωση.

Κατηγορία:ΟΥΕΦΑ Γιούθ Λιγκ
Τεταρτημόριο

right|thumb|Τεταρτημόριο κύκλου.
Στην γεωμετρία, **τεταρτημόριο** ενός κύκλου είναι ο κυκλικός τομέας που αντιστοιχεί σε μία ορθή επίκεντρη γωνία.

## Ιδιότητες
* Δύο κάθετοι διάμετροι ενός κύκλου διαιρούν τον κύκλο σε τέσσερα ίσα μέρη (τεταρτημόρια).

## Δείτε επίσης
* Κυκλικός τομέας
* Ημικύκλιο

## Παραπομπές


Κατηγορία:Κύκλος
Βατουδιάρης Χανίων

Ο **Βατουδιάρης** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Ο Βατουδιάρης βρίσκεται στους βορειοανατολικούς πρόποδες των Λευκών Ορέων σε υψόμετρο 420 μέτρα. Απέχει περίπου 8 χιλιόμετρα Ν.-ΝΔ.  από τις Βρύσες (έδρα του δήμου) και 40 χιλιόμετρα ΝΑ. τα Χανιά. Η ονομασία του προήλθε από το γεγονός ότι στην περιοχή υπάρχουν πολλοί βάτοι. Στον οικισμό υπάρχει η εκκλησία της Αγίας Ζώνης.

Αναφέρεται επίσημα ως ξεχωριστός οικισμός για πρώτη φορά το 1925 να προσαρτάται στην κοινότητα Εμπροσνέρου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Εμπρόσνερο αποτελούν την Κοινότητα Εμπροσνέρου, που ανήκει στη Δημοτική Ενότητα Κρυονερίδας του Δήμου Αποκορώνου και σύμφωνα με την απογραφή 2021 απογράφησαν 76 κάτοικοι ενώ με αυτήν του 2011 είχε 76 κατοίκους.
## Παραπομπές


Βατουδιάρης
Βατουδιάρης
Χλωριώδη

Το **χλωριώδες** (chlorite) ιόν, ή ανιόν διοξειδίου του χλωρίου, είναι το αλογονώδες με χημικό τύπο . Ένα **χλωριώδες** (ένωση) είναι μια ένωση που περιέχει αυτήν την ομάδα, με χλώριο στην κατάσταση οξείδωσης +3. Τα χλωριώδη είναι επίσης γνωστά ως άλατα του χλωριώδους οξέος.

## Ενώσεις
Το ελεύθερο οξύ, χλωριώδες οξύ HClO2, είναι το λιγότερο σταθερό οξοοξύ του χλωρίου και έχει παρατηρηθεί μόνο ως υδατικό διάλυμα σε χαμηλές συγκεντρώσεις. Δεδομένου ότι δεν μπορεί να συμπυκνωθεί, δεν αποτελεί εμπορικό προϊόν. Οι ενώσεις αλκαλίων και αλκαλικών γαιών είναι όλες άχρωμες ή ωχροκίτρινες, με το χλωριώδες νάτριο (NaClO2) να είναι το μόνο εμπορικά σημαντικό χλωριώδες. Χλωριώδη βαρέα μέταλλα (Ag+, Hg+, Tl+, Pb2+ και επίσης Cu2+ και ) είναι ασταθή και αποσυντίθενται εκρηκτικά με θερμότητα ή καταπόνηση.

## Δομή και ιδιότητες
Το χλωριώδες ιόν υιοθετεί μια καμπυλωμένη μοριακή γεωμετρία, λόγω των επιδράσεων των μονήρων ζευγών στο άτομο χλωρίου, με γωνία δεσμού O–Cl–O 111° και μήκη δεσμού Cl–O 156&nbsp;pm.
Το χλωριώδες είναι το ισχυρότερο οξειδωτικό των οξυανιόντων χλωρίου με βάση τα τυπικά δυναμικά ημιστοιχείου.

## Χρήσεις
Το πιο σημαντικό χλωριώδες είναι το χλωριώδες νάτριο (NaClO2), που χρησιμοποιείται στη λεύκανση υφασμάτων, χαρτοπολτού και χαρτιού. Ωστόσο, παρά την έντονα οξειδωτική του φύση, δεν χρησιμοποιείται συχνά άμεσα, αλλά χρησιμοποιείται για την παραγωγή του ουδέτερου είδους διοξείδιο του χλωρίου (ClO2), συνήθως μέσω αντίδρασης με HCl:

:5 NaClO2 + 4 HCl → 5 NaCl + 4 ClO2 + 2 H2O

## Κίνδυνοι υγείας
Το 2009, το Γραφείο Αξιολόγησης Κινδύνων για την Υγεία στο Περιβάλλον της Καλιφόρνια, ή OEHHA, δημοσίευσε έναν στόχο δημόσιας υγείας για τη διατήρηση ποσοτήτων κάτω των 50 μέρη ανά δισεκατομμύριο χλωριωδών στο πόσιμο νερό, αφότου επιστήμονες στην πολιτεία ανέφεραν ότι η έκθεση σε υψηλότερα επίπεδα χλωριωδών επηρεάζει τη λειτουργία του σπέρματος και του θυρεοειδούς, προκαλεί έλκος στομάχου και προκαλεί βλάβη στα ερυθρά αιμοσφαίρια σε πειραματόζωα.  Ορισμένες μελέτες έχουν δείξει ότι σε ορισμένα επίπεδα χλωριωδών μπορεί επίσης να είναι καρκινογόνο.  

Το ομοσπονδιακό νόμιμο όριο στις Ηνωμένες Πολιτείες επιτρέπει χλωριώδη σε επίπεδα έως και 1.000 μερών ανά δισεκατομμύριο στο πόσιμο νερό, 20 φορές περισσότερο χλωριώδη από τον στόχο δημόσιας υγείας της Καλιφόρνια.

## Άλλα οξυανιόντα
Υπάρχουν αρκετά οξυανιόντα χλωρίου, στα οποία μπορεί να λάβει αριθμούς οξείδωσης −1, +1, +3, +5 ή +7 εντός των αντίστοιχων ανιόντων Cl−, ClO−, ,  ή , γνωστά κοινώς και αντίστοιχα ως χλωριούχο, υποχλωριώδες, χλωριώδες, χλωρικό και υπερχλωρικό. Αυτά αποτελούν μέρος μιας μεγαλύτερης οικογένειας άλλων οξειδίων του χλωρίου.

## Παραπομπές

**Kirk-Othmer Concise Encyclopedia of Chemistry*, Martin Grayson, Editor, John Wiley & Sons, Inc., 1985

Κατηγορία:Χλωριώδη
Φίλιππος Χανίων

Ο **Φίλιππος** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Ο Φίλιππος βρίσκεται νότια του Β.Ο.Α.Κ. και σε υψόμετρο περίπου 120 μέτρα ενώ απέχει περίπου 3 χιλιόμετρα Ν.-ΝΑ. από τις Βρύσες (έδρα του δήμου) και 38 χιλιόμετρα Α.-ΝΑ. τα Χανιά. Αναφέρεται επίσημα ως ξεχωριστός οικισμός για πρώτη φορά το 1925 να προσαρτάται στην τότε κοινότητα Μάζης. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τις Βρύσες και το Μετόχι αποτελούν την Κοινότητα Βρυσών Αποκορώνου, που ανήκει στη Δημοτική Ενότητα Κρυονερίδας του Δήμου Αποκορώνου και σύμφωνα με την απογραφή 2021 απογράφησαν 30 κάτοικοι ενώ με αυτήν του 2011 είχε 39 κατοίκους.

## Παραπομπές


Φίλιππος
Φίλιππος
Μετόχι Βρυσών Αποκορώνου Χανίων

Το **Μετόχι** Βρυσών Αποκορώνου είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Μετόχι βρίσκεται προς τα βόρεια παράλια του νησιού (ανάμεσα στα Χανιά και το Ρέθυμνο), βόρεια του Β.Ο.Α.Κ. και σε υψόμετρο περίπου 140 μέτρα ενώ απέχει περίπου 2 χιλιόμετρα βορειοδυτικά από τις Βρύσες (έδρα του δήμου) και 36 χιλιόμετρα νοτιοανατολικά τα Χανιά. Αναφέρεται επίσημα ως ξεχωριστός οικισμός για πρώτη φορά το 1940 να προσαρτάται στην κοινότητα Βρυσών Αποκορώνου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι μαζί με τις Βρύσες και τον Φίλλιπο αποτελούν την Κοινότητα Βρυσών Αποκορώνου, που ανήκει στη Δημοτική Ενότητα Κρυονερίδας του Δήμου Αποκορώνου και σύμφωνα με την απογραφή 2021 απογράφησαν 12 κάτοικοι ενώ με αυτήν του 2011 είχε 15 κατοίκους.

## Σημείωση
Στην ίδια περιφερειακή ενότητα (Χανίων) υπάρχουν 3 συνώνυμοι οικισμοί: Μετόχι Κοντομαρίου και Μετόχι Κολυμβαρίου στον Δήμο Πλατανιά ενώ στον Δήμο Κισσάμου το Μετόχι Κισσάμου. Υπάρχει ακόμα και ο οικισμός Μετόχι Σιριλίου στον Δήμο Πλατανιά. 

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Μεταμόρφωση Χανίων

Η **Μεταμόρφωση** είναι οικισμός της Κρήτης στην Περιφερειακή Ενότητα Χανίων και τον Δήμο Αποκορώνου.

## Γενικά στοιχεία
Η Μεταμόρφωση βρίσκεται προς τα βόρεια παράλια του νησιού, νότια του Β.Ο.Α.Κ. και σε υψόμετρο περίπου 20 μέτρα ενώ απέχει περίπου 12 χιλιόμετρα Α.-ΝΑ. από τις Βρύσες (έδρα του δήμου) και 44 χιλιόμετρα Α.-ΝΑ. τα Χανιά. Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην κοινότητα Καστέλλου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Κάστελλο και το Πάτημα αποτελούν την Κοινότητα Καστέλλου, που ανήκει στη Δημοτική Ενότητα Γεωργιουπόλεως του  Δήμου Αποκορώνου και σύμφωνα με την απογραφή 2021 απογράφησαν 45 κάτοικοι ενώ με αυτήν του 2011 είχε 9 κατοίκους.

## Παραπομπές


Μεταμόρφωση
Μεταμόρφωση
Εθνικές Αντικομμουνιστικές Ομάδες Κυνηγών

Η **οργάνωση ΕΑΟΚ (Εθνικές Αντικομμουνιστικές Ομάδες Κυνηγών)** ήταν μία από τις πιο γνωστές δεξιές παραστρατιωτικές οργανώσεις που έδρασαν κατά τη διάρκεια του Ελληνικού Εμφυλίου Πολέμου.

Ιδρύθηκε το 1946 και δραστηριοποιήθηκε κυρίως στη Λακωνία και τη Μάνη. Ηγετικές φυσιογνωμίες της οργάνωσης ήταν ο αξιωματικός του Ελληνικού Στρατού, Παναγιώτης Κατσαρέας και ο υπαρχηγός Γιάννης Παυλάκος μέλος της οργάνωσης Χ.

## Σκοπός
Ο βασικός σκοπός της ΕΑΟΚ ήταν η πλήρης εκκαθάριση της περιοχής από τους κομμουνιστές και τους υποστηρικτές τους. Δρούσαν με μεγάλη σκληρότητα, πραγματοποιώντας εκτελέσεις και διώξεις.Η δράση της ΕΑΟΚ εντάσσεται στην ευρύτερη περίοδο της "Λευκής Τρομοκρατίας" που ακολούθησε τη Συμφωνία της Βάρκιζας. Η οργάνωση συνεργαζόταν με τις τοπικές κρατικές δυνάμεις και απολάμβανε την ανοχή της κυβέρνησης.

## Δράση
Η ΕΑΟΚ διεξήγαγε συνεχείς εκκαθαριστικές επιχειρήσεις στα βουνά του Ταΰγετου και του Πάρνωνα, με στόχο να αποτρέψει την οργάνωση του Δημοκρατικού Στρατού Ελλάδας (ΔΣΕ) στην περιοχή. Πραγματοποίησε δολοφονίες αριστερών πολιτών και αγωνιστών, που θεωρούνταν υποστηρικτές του ΕΑΜ και του ΚΚΕ. Η ΕΑΟΚ είχε στενή συνεργασία με τις τοπικές κρατικές αρχές, τη Χωροφυλακή και τον Εθνικό Στρατό. Πολλά μέλη της ήταν πρώην Ταγματασφαλίτες, οι οποίοι είχαν συνεργαστεί με τις γερμανικές δυνάμεις Κατοχής.

## Αναγνώριση και επιρροή
Η οργάνωση αναγνωρίστηκε επίσημα από το ελληνικό κράτος το 1948 και πολλά μέλη της εντάχθηκαν στις τάξεις του Εθνικού Στρατού ως "1ο Δημοσυντήρητο Τάγμα Εθνοφυλακής Αμύνης Λακωνίας" (1ο Δ.Τ.Ε.Α.Λ.). Η ΕΑΟΚ στο δημοψήφισμα του 1946 κινητοποίησε αγρότες και υποστηρικτές της για να ψηφίσουν υπέρ της επιστροφής του βασιλιά, συμβάλλοντας στην επικράτηση της βασιλείας. Αργότερα, κατά τη διάρκεια της δικτατορίας (1967-1974), η ΕΑΟΚ αναγνωρίστηκε ως **"Εθνική Αντιστασιακή Οργάνωση"**, με τα μέλη της να λαμβάνουν τιμητικές διακρίσεις και οικονομικές αποζημιώσεις.

## Παραπομπές


Κατηγορία:Παραστρατιωτικές οργανώσεις
Κατηγορία:Αντικομμουνιστικές οργανώσεις
Κατηγορία:Εθνικιστικές οργανώσεις